
ДО
ДОБРИЧКИ ОБЩИНСКИ СЪВЕТ
ГРАД ДОБРИЧ


ДОКЛАДНА ЗАПИСКА
ОТ СОНЯ ИВАНОВА ГЕОРГИЕВА
Кмет на община Добричка, град Добрич

Относно: Удължаване срока на договор за отдаване под наем на общински поземлен имот с начин на трайно ползване (НТП) пасище, сключен между Община Добричка и Станимир Недялков Симеонов.


УВАЖАЕМИ ДАМИ И ГОСПОДА, ОБЩИНСКИ СЪВЕТНИЦИ,
	
Станимир Недялков Симеонов е собственик на животновъден обект, находящ се в село Орлова Могила, община Добричка с рег. № 5388100003 /стар № 9359-0032/, регистриран в Интегрираната информационна система на Българската агенция по безопасност на храните, отглеждащ дребни преживни животни (ДПЖ). През 2021г. същият сключва с община Добричка Договор № 4021261 от 27.10.2021г., вписан с акт № 61, том XI, вх. рег. № 9888 от 17.11.2021г. на СВп - Добрич при АВп за отдаване под наем на поземлен имот с начин на трайно ползване пасище, находящ се в землището на село Орлова Могила, община Добричка със срок от 5 стопански години, считано от 01.10.2021г. Срокът по този договор изтича на 01.10.2026г.
В резултат на измененията в разпоредбата на чл.37и от Закона за собствеността и ползването на земеделските земи (ЗСПЗЗ), договорите за наем на пасища, мери и ливади от общинския поземлен фонд се сключват в срок до 20 юни и са с минимален срок от 5 календарни години, който започва да тече от следващата календарна година. 
В изпълнение на разпоредбите на чл.37и, ал.12 от ЗСПЗЗ е сключен нов договор за отдаване под наем за същият поземлен имот с НТП - пасище за срок от 5 календарни години, считано от 01.01.2027г.
В община Добричка постъпи заявление с вх. рег. № ВхК - 3141/04.06.2026г. от Станимир Недялков Симеонов за удължаване срока на Договор № 4021261 от 27.10.2021г. до края на календарната 2026г., поради това, че след изтичане на срока му няма да има правно основание за ползване на имота. Това от своя страна ще възпрепятства стопанската дейност на Станимир Недялков Симеонов като животновъд, осъществявана на територията на община Добричка в периода от 01.10.2026г. до 31.12.2026г.
След изтичане срока на Договор № 4021261 от 27.10.2021г., имота предмет на същият, ще остане неизползваем до 01.01.2027г., когато започва действието на новия договор.
Разпоредбата на чл.37и, ал.12 от ЗСПЗЗ определя минималният срок на договорите - 5 години, като не е посочен максимален такъв, като определянето му в случая е от компетентността на общинския съвет. 
Във връзка с гореизложеното, предлагам Добрички общински съвет да приеме следното:

			ПРОЕКТ!
РЕШЕНИЕ:

На основание чл.21, ал.2 във връзка с ал.1, т.8 от Закона за местното самоуправление и местната администрация, чл.8, ал.1 от Закон за общинската собственост, чл.24а, ал.6, т.4 и чл.37л, ал.2, т.1, предложение второ от Закона за собствеността и ползването на земеделските земи, Добрички общински съвет :
I. Дава съгласие да се измени договор за отдаване под наем на поземлени имоти, с НТП пасище по реда на чл.37и, ал.4, ал.6 и ал.12 от ЗСПЗЗ от 27.10.2021г., вписан с акт №61, том XI, вх.рег. № 9888 от 17.11.2021г. на СВп - Добрич при АВп, сключен между община Добричка и Станимир Недялков Симеонов, като се удължава срока му на действие с 3 /три/ месеца, считано от 01.10.2026г. до 31.12.2026г.
[bookmark: _GoBack]II. Възлага на Кмета на община Добричка да подпише анекс към Договор за отдаване под наем на поземлени имоти, с НТП пасище, с рег. № 4021261 от 27.10.2021г., вписан с акт № 61, том XI, вх. рег. № 9888 от 17.11.2021г. на СВп - Добрич при АВп за поземлен имот с идентификатор № 53881.109.3, с площ 141,629 дка; по КККР на с. Орлова Могила, община Добричка, с допълнителен срок от три месеца, считано от 01.10.2026г. до 31.12.2026г.
Приложение:
· Заявление с вх. рег. № ВхК - 3141/04.06.2026г. от Станимир Недялков Симеонов;
· Справка за животни в ОЕЗ от Българска агенция по безопасност на храните;
· Договор за отдаване под наем на поземлени имоти, с НТП пасище по реда на чл.37и, ал.4, ал.6 и ал.12 от ЗСПЗЗ от 27.10.2021г., вписан с акт № 61, том XI, вх. рег. № 9888 от 17.11.2021г. на СВп - Добрич при АВп;
· Договор за отдаване под наем на недвижими имоти - пасища по реда на чл.37и, ал.12 от ЗСПЗЗ от 04.06.2026г., вписан с акт № 59, том VII, вх. рег. №3934 от 04.06.2026г. на СВп - Добрич при АВп.


ВНОСИТЕЛ:

СОНЯ ГЕОРГИЕВА
Кмет на община Добричка

Съгласували:
Иван Пейчев
Зам.-Кмет УТСОСПООС
Арх.Даниела Георгиева
Гл. архитект
ИД Директор дирекция УТСОСПООС
Мария Димитрова
Началник отдел ОС и екология
Юрист:
при община Добричка
Изготвил:
Теодора Михайлова
Ст. експерт ОС
Иван Пейчев

